На основу решења о банкротству стечајног судије Привредног суда у Београду 6 Ст.206/2021 од 27.05.2022. године, а у складу са чланом 131., 132., 133 и 135. Закона о стечају (Сл. гл. РС 104/09, 99/2011 -др.закон, 71/2012-одлука УС, 83/2014, 113/2017, 44/2018, 95/2018) и Националним стандардом бр.5 о начину и поступку уновчавања имовине (Сл.гл.РС бр.62/2018) и на основу сагласности одбора поверилаца на предложени начин продаје, стечајни управник стечајног дужника

**DANUBE RIVERSIDE DOO у стечају**

Нови Београд, Булевар Николе Тесле бр. 3

МБ 20113448, ПИБ 104193493

**Оглашава**

**ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА ЈАВНИМ НАДМЕТАЊЕМ**

|  |
| --- |
| **Најважнија имовина стечајног дужника** |
|  **100% удела у DANUBE RIVERSIDE доо у стечају Београд коју чине:*** Пословни простор јединствена целина, у подруму, приземљу, мезанину и осам спратова, у делу зграде број један, зграда туризма-хотел „Југославија“ у ул. Булевар Николе Тесле бр. 3, Београд, Земун; спратност зграде бр. 1: По+Пр+8Сп, на КП 2442/1, ЛН 7727 КО Земун, уписано као Блок 1, Блок 2, Блок 4, Блок 5 и Блок 6, ималац права својине DANUBE RIVERSIDE DOO у стечају, обим удела 1/1
* Градско грађевинско земљиште на КП 2442/1 КО Земун, површине целе парцеле 45.613 м2, површина земљишта под објектима 13.981 м2, површина земљишта уз објекте 31.632 м2, врста права својина, облик својине приватна, обим удела: заједничка својина, носиоци права на земљишту: DANUBE RIVERSIDE DOO у стечају; MV Investment доо Београд
* Остала имовина стечајног дужника, коју чине лустери и биста, скулптура. дело Александра Зарина

 **Напомене:**1. У оквиру хотелског комплекса „Хотел Југославијана“ на КП 2442/1 КО Земун се налази лустер-таваница, који је у складу са Решењем Музеја примењене уметности бр. 06-447/4 од 03.01.2023. године одређено за добро које ужива претходну заштиту Музеја примењене уметности а представња део процењене имовине.
2. У оквиру хотелског комплекса „Хотел Југославијана“ на КП 2442/1 КО Земун се налази бронзана биста део фонтане Водени цвет Александра Зарина 1969, где је Решењем Народног музеја Србије бр. 69/13-2 од 29.12.2023. године утврђено својство културног добра овог дела а представља део процењене имовине.
3. Катастарска парцела 2442/1 КО Земун је предмет заједничке својине стечајног дужника и друштва МВ Инвестмент доо Београд; није извршено правно разграничење у смислу опредељивања сувласничких удела на земљишту, нити физичка деоба земљишта па је процена вредности имовине рађена под специјалном претпоставком.
4. Пред Привредним судом у Београду у току је парнични поступак 27 П. 2659/2023 по оспореном излучном захтеву Лука Београд АД где је тужилац против стечајног дужника и МВ Инвестмент покренуо имовинско правни захтев који терети део катастерске парцеле 2442/1 КО Земун која чини имовину која улази у правно лице.
 |

* Процењена вредност стечајног дужника као правног лица износи **6.353.994.542,13** динара
* Почетна цена износи **3.176.997.271,00** динара
* Депозит за учешће у поступку продаје износи **1.270.798.908,00** динара.
* Лицитациони корак на јавном надметању износи: први корак **3.002.729,00** динара, сваки наредни корак **5.000.000,00** динара

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **3.000.000,00 динара увећано за порез на додату вредност на рачун стечајног дужника Danube riverside doo у стечају 160-6000001298199-02 код Banca intesa ad** Београд**.** Профактура се може преузети на адреси Београд, ул. Браће Барух 8/4, сваког радног дана у периоду од **09:00** до **15:00** часова, уз обавезну најаву стечајном управнику или писаним захтевом путем електронске поште. Рок за откуп продајне документације 11.03.2024. године.
2. уплате **депозит** на текући рачун стечајног дужника **160-6000001298199-02 код Banca intesa ad** Београд, или положе неопозиву првокласну банкарску гаранцију наплативу на први позив. Рок за уплату депозита је 15.03.2024. године. У случају да се као депозит положи првокласна банкарска гаранција, оригинал исте се ради провере мора доставити стечајном управнику на адресу Београд, ул. Браће Барух 8/4, најкасније **15.03.2024.** године до **16:00** часова по београдском времену (ГМТ+1), заједно са Обрасцем пријаве учешње на јавном надметању. У обзир ће се узети само банкарске гаранције које се доставе лично или пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.
4. потпишу уговор о чувању поверљивих података приликом преузимања продајне документације.
5. региструју се као учесник на јавном надметању .

Стечајни дужник се купује у виђеном стању, а његова имовина може се разледати након откупа продајне документације, сваким радним даном од од **09:00** до **14:00** часова, а најкасније до 11.03.2024.године (уз претходну најаву стечајном управнику или лицу за контакт).

Након уплате депозита, а најкасније до **18.03.2024.** године до **16:00** часова, потенцијални купци, ради правовремене евиденције, морају предати: попуњен образац пријаве за учешће на јавном надметању, доказ о уплати депозита или оригинал банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица), стечајном управнику на адресу Београд, ул.Браће Барух 8/4.

**Јавно надметање ће се одржати дана 22.03.2024. године у 12 часова на адреси: Београд, ул. Булевар Николе Тесле бр. 3, у просторијама стечајног дужника .**

**Регистрација учесника почиње 22.03.2024. године у 11 часова, а завршава се у 11:45 часова на адреси: Београд, ул. Булевар Николе Тесле бр. 3, у просторијама стечајног дужника.**

**Регистрација учесника обухвата:**

* **проверу идентитета подносиоца пријаве** који се доказује за правно лице подношењем оригинала или оверене копије извода из АПР-а, за домаће физичко лице достављањем фотокопије личне карте и оргинала на увид, а за страно физичко лице фотокопија пасоша и оргинал документа на увид,
* **проверу пуномоћја и идентитета пуномоћника,** што се доказујепредајоморигиналног овереног пуномоћја и давањем личне карте или другог документа на увид,
* **издавање нумерисане картице** и
* **потпис подносиоца пријаве** на листу учесника.

**Стечајни управник или именована комисија спроводи јавно надметање тако што:**

1. Региструје лица која имају право учешћа на јавном надметању (имају овлашћења или су лично присутна)
2. Отвара јавно надметање читајући правила надметања,
3. Позива учеснике да прихвате понуђену цену према унапред утврђеним корацима увећања,
4. Одржава ред на јавном надметању,
5. Проглашава купца који је прихватио највишу понуђену цену,
6. Потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана одржавања јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **8 дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац уколико проглашени купац не исплати купопродајну цену у складу са Уговором. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 8 дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 3 радна дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

**Овлашћено лице:** Стечајни управник Иван Чакаравић, контакт т. 065/525-5124, E адреса: icakarevicsu@gmail.com

**Лица за контакт:**

сарадник стечајног управника Љубиша Миљковић т. 065/525-5183

стечајни управник Иван Чакаревић